Non-Stop (film)
<s>Non-Stop is akcioni triler film iz 2014. režisera Jaumea Collet-Serrae.</s><s>Glavnu ulogu igra Liam Neeson.</s><s>Radnja prati federalnog avijacionog maršala koji mora da pronađe ubicu na međunarodnom letu jer dobija poruke da će putnik biti ubijen svakih 20 minuta ako se ne ispuni finansijski uslov.</s><s>Film predstavlja drugu saradnju Collet-Serrae i Neesona, nakon djela Unknown.</s>

<s>Kao međunarodna koprodukcija Francuske, SAD-a, UK-a i Kanade, ovo je prvi film Silver Picturesa koji distribuira Universal Pictures još od kraja Silverovog ugovora sa Warner Bros.-om.</s><s>U SAD-u film je izašao 28. februara 2014.</s><s>Dobio je pomiješane kritike, ali je bio značajan komercijalni uspjeh, uz zaradu od 172,8 miliona dolara.</s>

<s>Radnja</s>

<s>Dvojica američkih avijacionih maršala, Jack Hammond i alkoholičar Bill Marks, odvojeno se ukrcavaju u britanski Aqualantic Airlinesov Boeing 767 na letu iz New Yorka do Londona.</s><s>Marks sjedi pored Jen Summers, koja je promijenila sjedišta kako bi mogla biti do prozora.</s><s>Nakon polijetanja, Marks na svom sigurnom telefonu prima SMS poruku u kojoj se navodi da će neko umrijeti svakih 20 minuta, osim ako 150 miliona dolara ne bude preneseno na određeni bankovni račun.</s><s>Marks prekrši protokol i savjetuje se sa Hammondom, koji odbacuje prijetnju.</s><s>Marks, međutim, nagovori Summersovu i stjuardesu Nancy da nadgledaju sigurnosne kamere, dok se on javlja tajanstvenoj osobi, da je pokušaju identificirati.</s>

<s>Kad ga Hammond vidi kako koristi telefon i odjednom odlazi u zadnji WC, Marks se sukobi s njim.</s><s>Hammond mu bezuspješno nudi nešto novca i napada ga.</s><s>Marks ubija Hammonda gušeći ga; dok Hammond podiže pištolj, Marks ga ubija tačno u roku od 20 minuta.</s><s>Marks nalazi kokain u torbi.</s><s>Upozorava TSA-u, ali agent TSA-e Marenick obavještava ga da je bankovni račun registrovan na njegovo ime i optužuje Marksa da je počinilac.</s><s>Pilot David McMillan umire, očigledno otrovan, u 40. minuti.</s><s>Kyle, kopilot, uvjerava Marksa da je nevin.</s>

<s>Marks pretražuje uzbuđene putnike.</s><s>Jedan od njih prenosi video u kojem Marks silovito optužuje školskog nastavnika Toma Bowena, uvjeravajući ostatak svijeta da je Marks počinilac.</s><s>U međuvremenu, TSA naređuje Kyleu da pređe na Island.</s><s>Marks uvjerava programera Zacka Whitea da napiše kompjuterski virus kako bi telefon otmičara zazvonio.</s><s>Telefon zazvoni u džepu odijela putnika Charlesa Wheelera, ali on negira da je njegov.</s><s>Dok ga Marks grubo odvodi na ispitivanje, Wheeler iznenada umire, pjeneći na ustima, u 60. minuti.</s>

<s>U toaletu gdje su putnici iz prve klase, Marks otkriva rupu izbušenu u zidu koja omogućava jasan hitac do pilotovog sjedala; otkriva strelicu u Wheelerovom tijelu.</s><s>Pita putnicu koja je nedavno koristila toalet da li ga je neko koristio poslije nje; ona odgovara da jeste Summersova.</s><s>Marks optužuje Summersovu da je otmičarka.</s><s>Ona je uznemirena jer je stajala uz njega.</s><s>Uspijeva uvjeriti Marksa da je nevina.</s>

<s>U međuvremenu, dva borbena aviona RAF Typhoon susreću se s avionom kako bi ga odveli u vojnu bazu na Islandu.</s><s>Jen i Marks uspijevaju otključati telefon otmičara, nenamjerno pokrećući 30-minutni tajmer za bombu.</s><s>Kroz riječi u televizijskom izvještaju u kojem se tvrdi da Marks otima njihov let, Marks shvata da je bomba zaobišla sigurnosne provjere; pronašao ju je u Hammondovoj torbi s kokainom.</s><s>Kad neki putnici napadnu Marksa, Bowen ih zaustavlja smatrajući da je bomba prvi prioritet.</s><s>Marks uvjerava ostale u svoju nevinost i tjera ih da bombu prebace u stražnji dio i okruže je prtljagom kako bi eksploziju usmjerili prema van, dok se svi kreću prema prednjem dijelu aviona.</s><s>Marks kaže Kyleu da se spusti na 2.400 metara, jer će trenutni diferencijalni pritisak uništiti avion ako bomba eksplodira, s tim da avioni u pratnji odbijaju pustiti Kylea da odstupi od prvobitne rute.</s>

<s>Marks, gledajući raniji video, primjećuje da je Bowen podmetnuo telefon Wheeleru, što implicira Bowena kao pravog otmičara i uzrok ubistava.</s><s>Neprikriven, Bowen trči prema zadnjim dijelovima aviona.</s><s>Marks juri za njim, ali gubi pištolj koji otima Bowen.</s><s>White otkriva da je Bowen saučesnik.</s><s>Njihov cilj bio je da podmetnu Marksu, čime bi urušili ugled službe Air Marshals.</s><s>Bowen želi osvetu jer služba nije spriječila smrt njegovog oca tokom Napada 11. septembra, a kao rezultat, vjeruje da je „sigurnost najveća laž zemlje” i da je izlaganje toga neizbježno i potrebno kako bi se riješio problem.</s><s>Marks uvjerava Whitea, koji je radi novca u igri, da pokuša razoružati bombu, rekavši mu da ne može preživjeti skok padobranom na ovoj visini.</s><s>Međutim, Bowen puca u Whitea.</s><s>Zatim se Kyle odjednom naglo spusti protivno naredbi, omogućujući Marksu da uz Nancyjinu pomoć ubije Bowena.</s><s>White se oporavlja i napada Marksa, i dalje želeći pobjeći iz aviona.</s><s>Marks ga savladava, puštajući ga da umre kad je bomba eksplodirala i raznijela i vrata.</s><s>Uprkos šteti, Kyle uspijeva sigurno prizemljiti avion na Islandu.</s><s>Marksa hvale kao heroja.</s><s>On i Summersova zajedno stvaraju planove za početak svijetle budućnosti.</s>

<s>Uloge</s>

<s>Snimanje
Snimanje je počelo 1. novembra 2012, u York Studiosu u Maspethu, Queens, New York City, a potom je nastavljeno na JFK aerodromu 7. decembra 2012, te na Aerodromu Long Island MacArthur.</s><s>Ovo je bio film-prvijenac York Studiosa.</s>

<s>Soundtrack</s>

<s>Originalnu filmsku muziku komponovao je John Ottman.</s><s>Izdata je 3. aprila 2014. (Varèse Sarabande).</s>

<s>Izlazak</s>

<s>Prihodi
Film je premijerno prikazan u 3.090 kina u SAD-u i Kanadi.</s><s>Donio je prihode od 10 miliona dolara na dan otvaranja i rangiran je kao prvi na kraju sedmice, sa 28,8 miliona dolara, ispred prethodnog čelnika na tabeli The Lego Movie, u kojem takođe glumi Neeson, te novog izdanja Son of God.</s>

<s>Donio je prihode od 92,1 milion dolara u Sjevernoj Americi i 130,6 miliona dolara na drugim teritorijama, za ukupnih 222,8 miliona dolara naspram budžeta od 50 miliona dolara.</s>

<s>Kritika
Na Rotten Tomatoesu, film ima rejting odobravanja od 61% na osnovu 222 recenzije, s prosječnom ocjenom 5,8/10.</s><s>Na drugom agregatoru recenzija, Metacriticu, ima prosječan rejting 56%, na osnovu 41 kritike.</s><s>CinemaScore mu daje ocjenu „A−” na skali A+ do F.</s>

<s>Home media
Non-Stop je izašao na Blu-ray Discu i DVD-u 10. juna 2014.</s>

<s>Mogući nastavak
Dana 11. juna 2014, Entertainment Weekly je objavio da je Joel Silver u intervjuu rekao o mogućem snimanju nastavka, te da se radnja ne bi odvijala u avionu.</s><s>„Moram da razmislim o načinu kako bih ih stavio u jednaku situaciju.</s><s>Ali kada pravim nastavak želim da repliciram iskustvo, ne da repliciram film.</s><s>Ne želim da ih stavim ponovo u avion, naravno.</s><s>Ima dodira sa Sherlockom Holmesom u tome da mora shvatiti šta se dešava i onda shvatiti kako da to riješi.</s><s>Mislim da je lik sjajan lik i pokušaćemo da uradimo nešto drugo.</s><s>Još nisam o tome razmišljao.</s><s>Ali moram, prije ili kasnije.”</s>

<s>Reference</s>

<s>Vanjske veze</s>

<s>Francuski filmovi
Američki filmovi
Britanski filmovi
Kanadski filmovi
Akcijski trileri
Filmovi katastrofe</s>

